KTC โบรกฯชี้คุณภาพสินเชื่อยังแข็งแกร่ง-แนวโน้มกำไรปี 2562 ขยายตัว 10%
KTC โบรกฯชี้คุณภาพสินเชื่อยังแข็งแกร่ง-แนวโน้มกำไรปี 2562 ขยายตัว 10%
4 ก.พ. 2562

บล.เอเอสแอล ระบุในบทวิเคราะห์วันนี้(4ก.พ.62) ว่า บริษัท บัตรกรุงไทย จำกัด (มหาชน) หรือ KTC ผลประกอบการปี 2561 บริษัทมีกำไร 5.14 พันล้านบาท เพิ่มขึ้น 56%เทียบช่วงเดียวกันของปีก่อน
แม้การเติบโตที่ชะลอตัวลงจากรายได้ดอกเบี้ยธุรกิจบัตรเครดิตที่ลดลงจากผลกระทบของการปรับลดลงของการคิดอัตราดอกเบี้ยบัตรเครดิตจาก 20% เป็น 18% แต่ก็ยังคงสามารถขยายฐานลูกค้าได้ต่อเนื่องและปริมาณใช้จ่ายผ่านบัตรขยายตัวกว่า 9.1% ต่ำกว่าอุตสาหกรรมเล็กน้อยที่ขยายตัว 10.6%
ด้านคุณภาพลูกหนี้ยังดีต่อเนื่อง NPL ratio อยู่ที่ 1.14% ลดลงจาก1.32% โดย NPL ของบัตรเครดิตลดลงจาก 1.12% เหลือ 0.99% ขณะที่ NPL ของสินเชื่อบุคคลทรงตัวจากปีก่อนที่ 0.76%  แนวทางการดำเนินงานปี 2562 มีแผนขยายตัวของปริมาณการใช้จ่ายผ่านบัตรรวมที่ไม่ต่ำกว่า 15% พอร์ทลูกหนี้ขยายตัวไม่ต่ำกว่า 10% และพยายามรักษาคุณภาพลูกหนี้ให้มี NPLratio ทรงตัวจากปี 2561 และ KTC   คาดว่ากำไรสุทธิในปีนี้จะเติบโตได้ 10%
ด้านเทคนิคแท่งเทียนปรับตัวขึ้นเบรคแนวต้านกรอบสามเหลี่ยมป็นสัญญาณบวกปริมาณการซื้อขายเพิ่มขึ้นระหว่างวันเน้นยืนแนวรับ Uptrend 29.50ไม่ต่ำกว่าเป็นสัญญาณการไปต่อของขาขึ้นขณะที่ Slow stochastic และ RSI ที่ชี้ขึ้นเป็นโมเมนตัมบวกต่อราคาแนวรับ29.50/28.50แนวต้าน31.25/34.00SL=28.50 คำแนะนำของASL : ซื้อระยะสั้นเล่นรอบเน้นยืนแนวรับ29.50/28.50SL=28.50